
ՀԱՅԱՍՏԱՆՈՒՄ ԱՐԴՅՈՒՆԱԲԵՐԱԿԱՆ ՄԱՍՇՏԱԲԻ ԱՅԳ – 1 ԱՐԵՎԱՅԻՆ ՖՈՏՈՎՈԼՏԱՅԻՆ ԾՐԱԳՐԻ ՇՐՋԱՆԱԿՈՒՄ ԿԱԶՄԱԿԵՐՊՎԱԾ ՄՐՑՈՒՅԹԻ ԸՆԹԱՑԱԿԱՐԳԻ ԱՐԴՅՈՒՆՔՆԵՐԸ ՀԱՍՏԱՏԵԼՈՒ ՄԱՍԻՆ

Ղեկավարվելով Հայաստանի Հանրապետության կառավարության 2020 թվականի դեկտեմբերի 3-ի N 1986-Ն որոշման 11-րդ կետով և հաշվի առնելով նշված որոշման 3-րդ կետին համապատասխան ձևավորված Հայաստանում արդյունաբերական մասշտաբի «Այգ-1» արևային ֆոտովոլտային ծրագրի մրցութային հանձնաժողովի առաջարկությունը՝ Հայաստանի Հանրապետության կառավարությունը որոշում է.
1. Հաստատել Հայաստանում արդյունաբերական մասշտաբի «Այգ–1» արևային ֆոտովոլտային ծրագրի (այսուհետ՝ ծրագիր) շրջանակում կազմակերպված մրցույթի ընթացակարգի արդյունքները՝ մրցույթի ընթացակարգի հաղթող (ընտրված հայտատու) ճանաչելով «Աբու Դաբի Ֆյուչեր Էներջի Քոմփանի» ՀԲԸ («Մասդար») (Abu Dhabi Future Energy Company PJSC - Masdar), Արաբական Միացյալ Էմիրություններ ընկերությունը։
2. Լիազորել Հայաստանի Հանրապետության տարածքային կառավարման և ենթակառուցվածքների նախարարին ընկերության հետ ստորագրել  Հայաստանի Հանրապետության կառավարության 2020 թվականի դեկտեմբերի 3-ի N 1986-Ն որոշման N 2 հավելվածով հավանության արժանացած Կառավարության աջակցության համաձայնագիրը՝ 
3. Հայաստանի Հանրապետության տարածքային կառավարման և ենթակառուցվածքների նախարարին`
1) ապահովել սույն որոշման 1-ին կետով մրցույթի ընթացակարգի հաղթող (ընտրված հայտատու) ճանաչված ընկերությանը ծրագրի շնորհման վերաբերյալ գրության տրամադրումը՝ Հայաստանի Հանրապետության կառավարության 2020 թվականի դեկտեմբերի 3-ի N 1986-Ն որոշման N 2 հավելվածով սահմանված կարգին համապատասխան․
2) կազմակերպել Հայաստանի Հանրապետության կառավարության 2020 թվականի դեկտեմբերի 3-ի N 1986-Ն որոշման N2 հավելվածով հաստատված Կառավարության աջակցության համաձայնագրի ստորագրման գործընթացը՝ առաջնորդվելով սույն որոշման 2-րդ կետով և ղեկավարվելով Հայաստանի Հանրապետության կառավարության 2020 թվականի դեկտեմբերի 3-ի N 1986-Ն որոշման 7-րդ կետով։



ՀԻՄՆԱՎՈՐՈՒՄ
«ՀԱՅԱՍՏԱՆՈՒՄ ԱՐԴՅՈՒՆԱԲԵՐԱԿԱՆ ՄԱՍՇՏԱԲԻ «ԱՅԳ-1» ԱՐԵՎԱՅԻՆ ՖՈՏՈՎՈԼՏԱՅԻՆ ԾՐԱԳՐԻ ՇՐՋԱՆԱԿՈՒՄ ԱՆՑԿԱՑՎԱԾ ՄՐՑՈՒՅԹԻ ԸՆԹԱՑԱԿԱՐԳԻ ԱՐԴՅՈՒՆՔՆԵՐԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

Առկա իրավիճակը և իրավական ակտի ընդունման անհրաժեշտությունը: Իրավական ակտի անհրաժեշտությունը պայմանավորված է Հայաստանի Հանրապետության կառավարության 2020 թվականի դեկտեմբերի 3-ի N 1986-Ն որոշման 11-րդ կետով սահմանված պահանջով, որի համաձայն Հայաստանում արդյունաբերական մասշտաբի «Այգ-1» արևային ֆոտովոլտային ծրագրի շրջանակում կազմակերպվելիք մրցույթի ընթացակարգի արդյունքները հաստատվում են Հայաստանի Հանրապետության կառավարության կողմից։
«Այգ-1» արևային ֆոտովոլտային ծրագրի մրցութային հանձնաժողովի կողմից ներկայացվել են մրցույթի արդյունքները, որի համաձայն առաջարկվել է մրցույթի ընթացակարգի հաղթող (ընտրված հայտատու) ճանաչել «Աբու Դաբի Ֆյուչեր Էներջի Քոմփանի» ՀԲԸ («Մասդար») (Abu Dhabi Future Energy Company PJSC - Masdar), Արաբական Միացյալ Էմիրություններ ընկերությանը: 
Առաջարկվող կարգավորման բնույթը: Որոշման նախագծով առաջարկվում է հաստատել Այգ-1» արևային ֆոտովոլտային ծրագրի մրցութային հանձնաժողովի կողմից ներկայացվել են մրցույթի արդյունքները:
[bookmark: _GoBack]Ակնկալվող արդյունքը։ ՀՀ կառավարության կողմից մրցույթի արդյունքները հաստատելուց հետո Հայաստանի Հանրապետության կառավարության և հաղթող ճանաչված ընկերության միջև կկնքվի կառավարության աջակցության համաձայնագիրը, էներգետիկայի գնման պայմանագիրը և կմեկնարկի արդյունաբերական մասշտաբի ԱՅԳ-1 արևային ֆոտովոլտային ծրագրի իրականացումը:
Կառավարության որոշման նախագծի ընդունման կապակցությամբ լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.
«Հանրապետության կառավարության 2020 թվականի դեկտեմբերի 3-ի N 1986-Ն որոշման մեջ փոփոխություններ կատարելու մասին» ՀՀ կառավարության որոշման ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

